bøttepapir
Store norske leksikon,Teknologi og industri,Industri,Trelast og treforedling,Papirindustri
Bøttepapir er håndformet papir. Ordet stammer fra tysk Bütte, som er navnet på karet hvor man rørte ut fibermassen til en velling av passende konsentrasjon for forming av et papirark.
Fra papirmakerkunstens oppfinnelse i Kina omkring 100 år fvt. og til papirmaskinens oppfinnelse ved århundreskiftet 1700–1800 ble alt papir fremstilt ved at papirmakeren dyppet sin silramme ned i bøtten og øste opp så mye av fibervellingen at han kunne forme sitt ark i ønsket flatevekt. Etter hvert ble bøttepapiret fortrengt av maskinfremstilt papir. Nå lages bøttepapir bare til spesielle formål hvor papirets pris er av underordnet betydning. Les mer i Store norske leksikon håndlaget papir